LPN จ่อเปิด 5-6 โครงการใหม่ใน 2H58 มูลค่าราวหมื่นลบ. รองรับรายได้ปี 60
LPN มีแผนเปิด 5-6 โครงการใหม่ใน 2H58 มูลค่ารวมราว 1 หมื่นลบ. รองรับรายได้ปี 60 เผยมี Backlog ราว 1.87 หมื่นลบ. 
6 ส.ค. 2558

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ระบุว่า บริษัทมีแผนเปิดโครงการใหม่ในช่วงครึ่งหลังของปีนี้ราว 5-6 โครงการ มูลค่ารวมประมาณ 1 หมื่นล้านบาท เพื่อรองรับรายได้ของปี 60 และบริษัทมียอดขายรอโอน (Backlog) ประมาณ 1.87 หมื่นล้านบาท แบ่งเป็น ยอดขายรอโอนสำหรับปีนี้ราว 8.7 พันล้านบาท และสำหรับปี 59 ประมาณ 1 หมื่นล้านบาท
ขณะที่ในช่วงครึ่งหลังของปีนี้ มีโครงการที่จะแล้วเสร็จและส่งมอบจำนวน 3 โครงการ ได้แก่ ลุมพินี พาร์ค พระราม 9-รัชดา , ลุมพินี วิลล์ อ่อนนุช-พัฒนาการ 2  และลุมพินี ทาวน์ชิป รังสิต-คลอง 1 (เฟส 1)  ซึ่งการดำเนินการของบริษัทในทุกมิติยังคงเป็นไปตามแผนงานที่ได้รับอนุมัติจากคณะกรรมการบริษัท 